wickkiey/tamil-wikipedia-chunked huggingface dataset:
# ஜேசன் கில்லெஸ்பி

## பயிற்சியாளராக

ஆகஸ்ட் 2010 இல் ஜிம்பாப்வே துடுப்பாட்ட அணிக்கு கில்லெஸ்பி பயிற்சியாளராக ஆனார். அவர் பெரும்பான்மையாக மிட்வெஸ்ட் ரைனோஸ் துடுப்பாட்ட அணியுடன் பணியாற்றினார்.
# ரியான் ஹாரிஸ்

**ரியான் ஜேம்ஸ் ஹாரிஸ்** (Ryan James Harris பிறப்பு: அக்டோபர் 11, 1979) என்பவர் ஆஸ்திரேலிய துடுப்பாட்ட அணியின் முன்னாள் வீரர் மற்றும் பயிற்சியாளர் ஆவார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். வலதுகை விரைவு வீச்சாளரான இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். வலதுகை விரைவு வீச்சாளரான இவர் 27 தேர்வுத் துடுப்பாட்டப் போட்டிகளில் விளையாடி 603 ஓட்டங்களை எடுத்துள்ளார். அதில் அதிகபட்சமாக 74 ஓட்டங்களை எடுத்துள்ளார். பந்துவீச்சில் 113 இழப்புகளைக் கைப்பற்றியுள்ளார். அதில் 5 இழப்புகளை 5 முறை கைப்பற்றியுள்ளார். இவரது பந்துவீச்சு சராசரி 23.52 ஆகும். 21 ஒருநாள் பன்னாட்டுத் துடுப்பாட்டப் போட்டிகளில் விளையாடி 48 ஓட்டங்களை 8.00 எனும் சராசரியில் எடுத்துள்ள இவரது அதிகபட்ச ஓட்டம் 44 எடுத்தது ஆகும். பந்துவீச்சில் 44 இழப்புகளைக் கைப்பற்றியுள்ளார். அதில் 5 இழப்புகளை 3 முறை கைப்பற்றியுள்ளார். இவரது பந்துவீச்சு சராசரி 26.53 ஆகும். மேலும் இவர் 81 முதல் தரத் துடுப்பாட்டப் போட்டிகளில் விளையாடி 2047 ஓட்டங்களையும் 299 இழப்புகளையும் கைப்பற்றியுள்ளார், 85 பட்டியல் அ போட்டிகளில் விளையாடி 411 ஓட்டங்களையும் 123 இழப்புகளையும் எடுத்துள்ளார்.ஆத்திரேலியாவின் மிகச் சிறந்த விரைவு வீசாளர்களில் ஒருவராகக் கருதப்பட்டார்.
# ரியான் ஹாரிஸ்

## தொழில் வாழ்க்கை

ரியான் ஹாரிஸ் 2001-02 முதல் 2007-08 வரை தெற்கு ரெட்பேக் துடுப்பாட்ட அணி சார்பாக விளையாடினார். அவர் 2008 மே மாதத்தில் சசெக்ஸ் கவுண்டி துடுப்பாட்ட சங்கத்தினை பிரதிநிதித்துவப்படுத்தவிருந்தார்.ஆனால், அவர் குயின்ஸ்லாந்துக்குச் சென்றபோது விளையாட இயலாமல் போனது. ஏனெனில் அது அவரது சசெக்ஸ் துடுப்பாட்ட ஒப்பந்தத்தை மீறிய செயல் ஆகும். ஒரு வாரத்திற்கு முன்பு அவர் மேரிலேபோன் துடுப்பாட்ட சங்கத்திற்கு எதிராக சசெக்ஸ் துடுப்பாட்ட அணி சார்பாக முதல் தரத் துடுப்பாட்டப் போட்டியில் விளையாடியிருந்தார். ஜூன், 2009 ஆம் ஆண்டில், அவர் ஒரு குறுகிய கால ஒப்பந்தத்தில் சர்ரே துடுப்பாட்ட அணி சார்பாக கையெழுத்திட்டார், அதே நேரத்தில் 2010 ஆம் ஆண்டில் அவர் யார்க்ஷயர் துடுப்பாட்ட அணிக்காக உள்நாட்டு துடுப்பாட்டப் போட்டியில் விளையாடினார்.  
ஹாரிஸ் 2008 இல் குயின்ஸ்லாந்து சென்றார் மற்றும் பிரிஸ்பேனில் உள்ள டூம்புல் மாவட்ட துடுப்பாட்ட சங்கத்தில் விளையாடினார்.  
தென்னாப்பிரிக்காவில் 2009 ஆம் ஆண்டில் நடைபெற்ற இந்தியன் பிரீமியர் லீக்கின் இறுதிப் போட்டியில் வெற்றி பெற்ற டெக்கான் சார்ஜர்ஸ் அணியில் ஹாரிஸ் விளையாடினார். 2008 ஆம் ஆண்டின் பிற்பகுதியில், டெக்கான் சார்ஜர்ஸ் உடனான இந்தியன் பிரீமியர் லீக் ஒப்பந்தத்தில் அவர் கையெழுத்திட்டார். இந்தத் துடுப்பாட்ட அணியினை அவரது முன்னாள் ரெட்பேக்ஸ் அணியின் வீரர் டேரன் லெஹ்மன் பயிற்றுவித்தார். 2009 ஆம் ஆண்டின் முற்பகுதியில் ஆஸ்திரேலியன் இருபது-20 அணிக்கு தேர்ந்தெடுக்கப்பட்டார்.  
ஹாரிஸ் 18 ஜனவரி 2009 அன்று ஹோபார்ட்டில் தென்னாப்பிரிக்காவுக்கு எதிரான ஒருநாள் பன்னாட்டுத் துடுப்பாட்டப் போட்டியில் சர்வதேச அளவில் அறிமுகமானார். இந்தப் போட்டியின் போது அவர் நீல் மெக்கென்சியின் இழப்பினை தனது முதல் இழப்பாக எடுத்தார். அந்தப் போட்டியில் 54 இழப்புகளை விட்டுக் கொடுத்து ஒரு இழப்பினை மட்டுமே எடுத்தார். ஆயினும்கூட, அவர் ஒரு வருடத்திற்கும் மேலாக மற்றொரு ஒருநாள் போட்டிக்கு தேர்வு செய்யப்படவில்லை. ஜனவரி 26, 2010 அன்று, அடிலெய்ட் ஓவலில் பாகிஸ்தானுக்கு எதிரான 3 வது ஒருநாள் போட்டிக்கான ஆஸ்திரேலிய அணியில் ஹாரிஸ் தேர்வானார்.
# கிரஹாம் மெக்கன்சி

**கிரஹாம் டக்ளஸ் மெக்கென்சி** (Graham Douglas McKenzie பிறப்பு 24 ஜூன் 1941) என்பவர் முன்னாள் ஆத்திரேலியத் துடுப்பாட்ட வீரர் ஆவார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். 60 தேர்வுத் துடுப்பாட்டப் போட்டிகளில் விளையாடி 945 ஓட்டங்களை எடுத்துள்ளார். அதில் அதிகபட்சமாக76 ஓட்டங்களை எடுத்துள்ளார். இவரது மட்டையாட்ட சராசரி 12.27 ஆகும். பந்துவீச்சில் இவர் 246 இழப்புகளைக் கைப்பற்றியுள்ளார். அதில் 5 இழப்புகளை 16 முறை கைப்பற்றியுள்ளார். இவரின் பந்துவீச்சு சராசரி 29.78 ஆகும். இவர் 71 ஓட்டங்களை விட்டுக் கொடுத்து 8 இழப்புகளைக் கைப்பற்றியதே இவரின் சிறந்த பந்துவீச்சு ஆகும். இவர் ஒரு ஒருநாள் பன்னாட்டுத் துடுப்பாட்டப் போட்டியில் மட்டுமே விளையாடியுள்ளார்.இவர் 383 முதல் தரத் துடுப்பாட்டப் போட்டிகளில் விளையாடி 5662 ஓட்டங்களை 15.64 எனும் சராசரியில் எடுத்தார். இவர் அதிகபட்சமாக 76 ஓட்டங்களை எடுத்தார். பின் பந்துவீச்சில் 1,219 இழப்புகளைக் கைப்பற்றினார்.  
இவர் மேற்கு ஆஸ்திரேலியத் துடுப்பாட்ட அணிக்காக 1960 ஆம் ஆண்டு முதல் 1974 ஆம் ஆண்டு வரையிலும் , லீசெஸ்டர்ஷைர் துடுப்பாட்ட அணிக்காக 1969 ஆம் ஆண்டு முதல் 1975 வரையிலும், டிரான்ஸ்வால் துடுப்பாட்ட அணிக்காக 1979 முதல் 1980வரையிலும் மற்றும் ஆஸ்திரேலியத் துடுப்பாட்ட அணிக்காக 1961 முதல் 1971 வரையிலும் இவர் துடுப்பாட்டம் விளையாடினார். 1965 ஆம் ஆண்டில் விஸ்டன் துடுப்பாட்ட வீரராக அறிவிக்கப்பட்டார். அவர் ஆஸ்திரேலியாவின் முதன்மை விரைவு வீச்சாளராக ஆலன் டேவிட்சனுக்குப் பின் வந்தார். அவரது தந்தை எரிக் மெக்கென்சி மற்றும் மாமா டக்ளஸ் மெக்கென்சி ஆகியோர் மேற்கு ஆஸ்திரேலியாவுக்காக துடுப்பாட்ட விளையாடியதுடன், கார்த் 1961 ஆம் ஆண்டில் இங்கிலாந்து ஆஷஸ் சுற்றுப்பயணத்திலும் 19 ஆம் வயதில் இவர் தேர்வானார்.லார்ட்ஸில் நடந்த இரண்டாவது தேர்வுத் துடுப்பாட்டப் போட்டியில் இவர் அறிமுகமானார், அந்தப் போட்டியில் 37 பந்துகளில் 5 இழப்புகளைக் கைப்பற்றினார்.அந்தப் போட்டியில் இங்கிலாந்துத் துடுப்பாட்ட அணியினை ஆத்திரேலியத் துடுப்பாட்ட அணி வென்றது.
# கிரஹாம் மெக்கன்சி

## ஆரம்ப ஆண்டுகளில்

மெக்கென்சி ஒரு விளையாட்டுக் குடும்பத்தில் வளர்ந்தார். அவரது தந்தை, எரிக் மெக்கென்சி, 1931-32 ஆம் ஆண்டில் தென்னாப்பிரிக்க துடுப்பாட்ட அணிக்கு எதிராக சுற்றுப்பயணம் செய்த மேற்கு ஆஸ்திரேலியத் துடுப்பாட்ட அணி சார்பாக விளையாடிய தொடக்க மட்டையாளர் ஆவார். அவரது மாமா, டக்ளஸ் மெக்கென்சி, பல போட்டிகளில் மேற்கு ஆஸ்திரேலியாவைப் பிரதிநிதித்துவப்படுத்திய ஒரு மட்டையாளர் ஆவார், 1945-46ல் லிண்ட்சே ஹாசெட்டின் சர்வீசஸ் அணிக்கு எதிரான தனது கடைசி போட்டியில் 88 ஓட்டங்கள் எடுத்தார். டக்ளஸ் மேற்கு ஆஸ்திரேலிய துடுப்பாட்ட சங்கத்தின் தலைவரானார். டக்ளஸ் மற்றும் எரிக் இருவரும் மேற்கு ஆஸ்திரேலியாவை வளைதடிப் பந்தாட்டத்தில் பிரதிநிதித்துவப்படுத்தினர் .  
அவரது இளமை பருவத்தில், மெக்கென்சி ஒரு பன்முக வீரராக இருந்தார், வலது கை மட்டையாளரான இவர் எதிர்ச் சுழற்சியை வீசினார். பன்னிரண்டு வயதில், 1953 ஆம் ஆண்டில் அடிலெய்டில் நடைபெற்ற 14 வயதுக்குட்பட்ட மாநிலங்களுக்கு இடையேயான போட்டியில் மேற்கு ஆஸ்திரேலியத் துடுப்பாட்ட அணியில் இவர் இடம்பெற்றார். ஆனால் மேற்கு ஆஸ்திரேலியாவில் இளம்பிள்ளை வாதம் தொற்றுநோய்க்குப் பிறகு இவர் அந்த அணியில் விளையாடவில்லை.அடுத்த ஆண்டில் பெர்த்தில் போட்டி நடைபெற்றபோது அவர் மாநிலத்தின் தலைவராக இருந்தார், தனது அணியை வெற்றி பெறச் செய்தார்.
# கான்ராட் ஹண்ட்

**சர் கான்ராட் கிளியோபாஸ் ஹன்ட்**, கே.ஏ (Sir Conrad Cleophas Hunte 9 மே 1932 &nbsp; - 3 டிசம்பர் 1999) ஒரு பார்பேடிய துடுப்பாட்ட வீரர் . இவர் மேற்கிந்தியத் தீவுகள் துடுப்பாட்ட அணிக்காக தேர்வுத் துடுப்பாட்டப் போட்டிகளில் விளையாடினார். 44 தேர்வுத் துடுப்பாட்டப் போட்டிகளில் விளையாடி 3245 ஓட்டங்களை எடுத்துள்ளார். அதில் அதிகபட்சமாக இறுதிவரை ஆட்டமிழக்காமல் 260 ஓட்டங்களை எடுத்துள்ளார். இவரது மட்டையாட்ட சராசரி 45.06 ஆகும். இவர் 132 முதல் தரத் துடுப்பாட்டப் போட்டிகளில் விளையாடி 8916 ஓட்டங்களை 43.92 எனும் சராசரியில் எடுத்தார். இவர் அதிகபட்சமாக 263 ஓட்டங்களை எடுத்தார். 3 பட்டியல் அ போட்டிகளிலும் விளையாடி 12 ஓட்டங்களை எடுத்தார்.
# கான்ராட் ஹண்ட்

## ஆரம்பகால வாழ்க்கை மற்றும் தொழில்

இவர் பார்படோசின் வடக்கே செயின்ட் ஆண்ட்ரூ பாரிஷில் பிறந்தார். சர்க்கரை தோட்டத் தொழிலாளியின் மகனாகப் பிறந்தார். ஹண்டேவின் குடும்பம் ஏழ்மையானது ஆகும். ஒன்பது குழந்தைகளில் ஒருவராகப் பிறந்த ஹன்ட் ஒரு அறை மட்டுமே உள்ள வீட்டில் வசித்தார். ஹன்டேவிற்கு ஆறு வயதாக இருந்தபோது, அவர் கிராமத்து சிறுவர்களுடன் துடுப்பாட்டம் விளையாடிக் கொண்டிருந்தார். பனையிலிருந்து தயாரிக்கப்பட்ட மட்டையைப் பயன்படுத்தி இவர்கள் துடுப்பாட்டம் விளையாடினார். பெல்லிபிளேன் பாய்ஸ் பள்ளியில் பயின்ற இவர் மூன்று மைல் தூரத்திற்கு வெறுங்காலுடன் நடந்தே சென்றார். பள்ளியின் முதல் லெவன் அணியில் விளையாடிய இவர் தன்னை விட வயதில் பெரிய மாணவர்களுடன் விளையாடினார்.  
12 வயதானபோது ஹன்ட், அலெய்ன் மேல்நிலைப் பள்ளியில் சேர உதவித்தொகையினைப் பெற்றார். இவரது திறனைக் கவனித்த அவரது விளையாட்டு ஆசிரியர் இவரை பள்ளி முதல் லெவன் அணியில் சேர்த்தார், அங்கு அவர் 18 வயது வரை உள்ள மாணவர்களுக்கு எதிராக விளையாடினார். ஊக்கத்தொகையாக இவர் ஒவ்வொரு முறையும் 25 ஓட்டங்கள் எடுத்தபோதும் ஹண்டேவுக்கு ஒரு ஷில்லிங் வழங்கினார். ஹன்ட் தனது கடைசி மூன்று ஆண்டுகளில் பள்ளி அணியின் தலைவராக இருந்தார்.  
இவர் பார்படோசு துடுப்பாட்ட அணி சார்பாக டிரினிடாட் மற்றும் டொபாகோவுக்கு துடுப்பாட்ட அணிக்கு எதிராக பிரிட்ஜ்டவுனின் கென்சிங்டன் ஓவலில் நடைபெற்ற முதல் தரத் துடுப்பாட்டப் போட்டியில் இவர் அறிமுகமானார். முதல் ஆட்டப் பகுதியில் ஹன்ட் 63 ஓட்டங்கள் எடுத்தார், இரண்டாவது ஆட்டத்தில் 15 ஓட்டங்கள் எடுத்தார்.
# கான்ராட் ஹண்ட்

## ஓய்விற்குப் பிறகு

ஹன்டே ஒரு கிறிஸ்தவ மதத்தின் மீது ஆதீத உறுதி கொண்டவர் ஆவார். 1961 ஆம் ஆண்டில், மேற்கிந்தியத் தீவுகள் துடுப்பாட்ட அணியின் ஆஸ்திரேலியா சுற்றுப்பயணத்தின் போது, கறுப்பு அமெரிக்க கல்வியாளர் மேரி மெக்லியோட் பெத்துனின் வாழ்க்கையைப் பற்றி *தி கிரவுனிங் எக்ஸ்பீரியன்ஸ்* என்ற படத்தைப் பார்த்தபோது அவரது வாழ்க்கையின் அர்த்தம் இவருக்குப் புரிந்ததாக கூறினார். இந்த திரைப்படத்தை மோரல் ரீ-ஆர்மமென்ட் (எம்.ஆர்.ஏ) என்பவர் இதனை ஊக்குவித்தார்.  
1967 ஆம் ஆண்டில் ஹன்ட் துடுப்பாட்டத்தில் இருந்து ஓய்வு பெற்றார். அவர் தனது சுயசரிதையினை, *பிளேயிங் டு வின்* என்ற தலைப்பில் 1971 ஆம் ஆண்டில் எழுதினார். பிரிட்டனில் பல ஆண்டுகள் வாழ்ந்த பிறகு இவர், ஜார்ஜியாவின் அட்லாண்டாவுக்குச் சென்றார், அங்குதான் அவர் உள்ளூர் செய்தித் தொடர்பாளரான அவரது மனைவி பாட்ரிசியாவைச் சந்தித்தார். இந்தத் தம்பதியினருக்கு மூன்று மகள்கள் இருந்தனர்.
# கிறிஸ் கெய்ர்ன்ஸ்

**கிறிஸ்டோபர் லான்ஸ் கெய்ர்ன்ஸ்** (Christopher Lance Cairns (பிறப்பு: ஜூன் 13, 1970) ஒரு முன்னாள் நியூசிலாந்து துடுப்பாட்ட வீரர் மற்றும் முன்னாள் ஒருநாள் துடுப்பாட்ட அணியின் தலைவர் ஆவார்.இவர் நியூசிலாந்துத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். 62 தேர்வுத் துடுப்பாட்டப் போட்டிகளில் விளையாடி 3,320 ஓட்டங்களை எடுத்துள்ளார். அதில் அதிகபட்சமாக இறுதிவரை ஆட்டமிழக்காமல் 158 ஓட்டங்கள் எடுத்துள்ளார். இவரது மட்டையாட்ட சராசரி 33.53 ஆகும். 215 ஒருநாள் பன்னாட்டுத் துடுப்பாட்டப் போட்டிகளில் விளையாடி 4,950 ஓட்டங்களை 29.46 எனும் சராசரியில் எடுத்துள்ள இவரது அதிகபட்ச ஓட்டம் 115 ஓட்டங்கள் எடுத்தது ஆகும்.இவரது மேலும் இவர் 217 முதல் தரத் துடுப்பாட்டப் போட்டிகளில் விளையாடி 10,702 ஓட்டங்களை 35.32 எனும் மட்டையாட்ட சராசரியில் எடுத்தார். இவர் அதிகபட்சமாக இறுதிவரை ஆட்டமிழக்காமல் 158 ஓட்டங்களை எடுத்தார். 424 பட்டியல் அ போட்டிகளிலும் விளையாடி 10,367 ஓட்டங்களை 32.60 எனும் சராசரியில் எடுத்த இவர் அதிகபட்சமாக 143 ஓட்டங்களை எடுத்தார். இவர் நியூசிலாந்து துடுப்பாட்ட அணிக்காக பன்முக வீரராக விளையாடினார் . 2000 ஆம் ஆண்டில், அவர் ஆண்டின் ஐந்து விசுடன் கிரிக்கெட் வீரர்களில் ஒருவராக அறிவிக்கப்பட்டார்.  
இவர் நியூசிலாந்து முன்னாள் துடுப்பாட்ட வீரர் லான்ஸ் கெய்ர்ன்ஸின் மகன். அவர் ஒருநாள் மற்றும் தேர்வுத் துடுப்பாட்ட நியூசிலாந்து அணிகளிலும், கேன்டர்பரி நியூசிலாந்து உள்நாட்டு அணியிலும் விளையாடினார். கெய்ர்ன்ஸ் தனது விளையாட்டு வாழ்க்கைக்குப் பிறகு ஸ்கை ஸ்போர்ட் தொலைக்காட்சியில் துடுப்பாட்ட வர்ணனையாளராக மாறினார்.
# கிறிஸ் கெய்ர்ன்ஸ்

## உள்ளூர் போட்டிகள்

கெய்ன்ஸ் ஹாக் கோப்பையில் நார்த்லேண்ட் துடுப்பாட்ட அணிக்காக விளையாடினார். அவர் இந்திய கிரிக்கெட் லீக்கில் சேர்ந்தார், மேலும் 2008 ல் அது நிருத்தப்படும் வரை சண்டிகர் லயன்ஸ் அணியின் தலைவராக இருந்தார். பின்னர் அவர் இருபது -20 கோப்பை போட்டியில் நாட்டிங்ஹாம்ஷையர் துடுப்பாட்ட அணிக்காக விளையாடினார்.
# கிறிஸ் கெய்ர்ன்ஸ்

## சர்வதேச போட்டிகள்

2000 ஆம் ஆண்டில் கென்யாவில் இந்தியத் துடுப்பாட்ட அணிக்கு எதிரான ஐ.சி.சி நாக் அவுட் கோப்பையின் இறுதிப் போட்டியில் வெற்றிபெற அவரது மட்டையாட்டம் உதவியது. அந்தப் போட்டியில் இறுதிவரை ஆட்டமிழக்காமல் 102 ஓட்டங்களை எடுத்தார். 2004 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 172 பந்துகளில் 158 ஓட்டங்களை எடுத்தார்.
# கிறிஸ் கெய்ர்ன்ஸ்

## தனிப்பட்ட வாழ்க்கை

ஆகஸ்ட் 1993 ஆம் ஆண்டில் ரோலஸ்டனில் நடந்த ரயில் விபத்தில் அவரது சகோதரி லூயிஸ் கொல்லப்பட்டார். செப்டம்பர் 2008 இல் அவர் தூரம் ரயில் பாதுகாப்பு விழிப்புணர்வை ஊக்குவிக்கும் நடைப்பயணத்தினை இவர் மேற்கொண்டார்.  
சிட்னியில் உள்ள ஆக்டகன் என்ற விளையாட்டு சந்தைப்படுத்தல் குழுவில் பணிபுரியும் ஆஸ்திரேலியரான மெலனி க்ரோசரை கெய்ர்ன்ஸ் என்பவரை இவர் திருமணம் செய்து கொண்டார். இது அவரது மூன்றாவது திருமணம் ஆகும். கெய்ர்ன்ஸ் கான்பெர்ராவில் வசித்து வருகிறார், மேலும் 2011/12 ஆம் ஆண்டுகளில் உள்ளூர் துடுப்பாட்ட சங்கமான நார்த் கான்பெர்ரா குங்காஹ்லின் ஈகிள்ஸ் துடுப்பாட்ட அணிக்காக விளையாடினார். ஆகத்து 11 அன்று ஆத்திரேலியாவிற்குச் சென்ற போது திடீரென மயங்கி விழுந்தார். கான்பெர்ரா மருத்துவமனையில் இவர் சேர்க்கப்பட்டுள்ளார். உடல்நிலை கவலைக்கிடமாக உள்ளதாக அறியப்படுகிறது.
# டேமியன் மார்ட்டின்

**டேமியன் ரிச்சர்ட் மார்ட்டின்** (Damien Richard Martyn) ஆத்திரேலியத் துடுப்பாட்ட அணியின் முன்னாள் வீரர் மற்றும் ஒரு வர்ணனையாளர் ஆவார். இவர் 1971 ஆம் ஆண்டு அக்டோபர் 21 ஆம் நாள் பிறந்தார். ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். 1999-2000 ஆம் ஆண்டில் ஆத்திரேலியாவின் முறையான ஒருநாள் துடுப்பாட்டப் போட்டின் அணியில் இடம்பெறுவதற்கு முன்புவரை 1992-1994 ஆம் ஆண்டில் அவ்வப்போது தேசிய அணியில் தேர்வு துடுப்பாட்டப் போட்டிகளில் விளையாடி வந்தார். 2001 ஆம் ஆண்டில் ஆண்டில் ஒரு வழக்கமான தேர்வுத் துடுப்பாட்ட வீரராக மாறினார். 2006 ஆம் ஆண்டில் விளையாட்டிலிருந்து மார்ட்டின் ஓய்வு பெறும்வரை தொடர்ந்து விளையாடினார். மரபார்ந்த நுட்பத்துடன் அடித்து விளையாடுவதில் மார்ட்டின் வல்லவர். வலது கை ஆட்டக்காரரான இவர் நடுவரிசை மட்டையாளராக களத்தில் இறங்கி விளையாடுவார். குறிப்பாக விக்கெட்டின் எதிர்திசையிலும் கவர் திசையிலும் நேர்த்தியாக அடித்து விளையாடுவதற்காகவும் நன்கு அறியப்பட்டார்.  
மார்ட்டின் அவ்வப்போது நடுத்தர விரைவு வீச்சாளராகவும் பரவலாக அறியப்பட்ட கவர் திசை களத் தடுப்பாளராகாவும் இருந்தார். அத்திசையிலிருந்து ஓட்ட வெளியேற்றல் முறையில் வீர்ர்களை ஆட்டமிழக்கச் செய்வதில் வல்லவராக இருந்தார். எப்போதாவது விக்கெட் காப்பாளராகவும் முதல்தரப் போட்டிகளில் விளையாடியுள்ளார். 2004 ஆம் ஆண்டில் நடைபெற்ற பார்டர் கவாசுகர் கிண்ணத் தொடரின் நாயகனாக இவர் தேர்வு செய்யப்பட்டார். இத்தொடரில்தான் 30 ஆண்டுகளுக்கும் மேலாக முதன்முறையாக துணைக் கண்டத்தில் இந்தியத் துடுப்பாட்ட அணியினை ஆத்திரேலியா அணி தோற்கடித்தது. இவ்வெற்றிக்கு மார்ட்டின் முக்கிய காரணமாக இருந்தார். மேலும் 2005 ஆம் ஆண்டின் தொடக்கத்தில் ஆத்திரேலிய நாட்டின் ஆண்டின் சிறந்த தேர்வுத் துடுப்பாட்ட வீரராக தேர்ந்தெடுக்கப்பட்டு ஆலன் பார்டர் பதக்கம் பெற்றார்.
# டேமியன் மார்ட்டின்

## உள்ளூர் போட்டிகள்

மார்ட்டினுக்கு மூன்று வயதாக இருந்தபோது அவரது குடும்பம் மேற்கு ஆத்திரேலியாவின் பெர்த்திற்கு குடிபெயர்ந்தது. 1990 இல் அடிலெய்டில் உள்ள ஆத்திரேலிய துடுப்பாட்ட அகாதமிக்குத் தேர்வு செய்யப்படுவதற்கு முன்பு இவர் கிர்ராவீன் உயர்நிலைப் பள்ளியில் கல்வி பயின்றார். அடுத்த ஆண்டில் மேற்கு ஆத்திரேலியாவுக்காக முதல் தரத் துடுப்பாட்டப் போட்டியில் இவர் அறிமுகமானார். அந்தத் தொடரில் இவர் 51.37 என்ற மட்டையாட்ட சராசரியில் 822 ஓட்டங்கள் எடுத்தார்.  
1994/95 ஆம் ஆண்டுகளில் 23 வயதில் மேற்கு ஆத்திரேலிய அணியின் தலைவராக மார்ட்டின் நியமிக்கப்பட்டார். தலைவராக நியமிக்கப்பட்ட மிக இளம் வயது துடுப்பாட்டக்காரர் எனும் பெருமை கிடைத்தது. அதே ஆண்டில் சர்வதேச ஒருநாள் போட்டியில் ஆத்திரேலியா அ அணியின் தலைவராகவும் இருந்தார். அடுத்த ஆண்டில் இவர் தனது மட்டையாட்டத்தில் கவனம் செலுத்துவதற்காக, டாம் மூடிக்கு தலைவர் பதவியை விட்டுக் கொடுத்தார்..  
செப்டம்பர் 1, 2007 அன்று, ''டெய்லி டெலிகிராப் பத்திரிகை மார்ட்டின் இந்திய கிரிக்கெட் லீக்கில் இணைந்ததாக அறிவித்தது. இருப்பினும், அதன் பின்னர் அவர் தனது முதல் மகன் ரைடரின் பிறப்பு காரணமாக அந்தத் தொடரில் இருந்து விலகினார். ஆனால் 2008 ஆம் ஆண்டு மீண்டும் இந்தியன் கிரிக்கெட் லீக்கில் சேர்ந்தார்.
# டேமியன் மார்ட்டின்

## பன்னாட்டு போட்டிகள்

தைரியமான அடித்து விளையாடும் வீரர் என்பதற்காக மேற்கிந்தியத் தீவுகள் அணிக்கு எதிராக 1992 நவம்பரில் கபாவில் தேர்வு துடுப்பாட்ட அணிக்கு தேர்வு செய்யப்பட்டார். நடு வரிசையில் மட்டை பிடித்தார். 36 மற்றும் 15 ஓட்டங்கள் எடுத்தார் . காயம் காரணமாக ஓவலில் நடைபெற்ற போட்டி தவிர அந்த பருவத்தில் அனைத்து தேர்வுப் போட்டிகளிலும் விளையாடினார்,  
இருப்பினும் மார்ட்டினுடைய ஆட்டம் நம்பிக்கையை அளிக்கக்கூடியதாக இல்லை. இந்த தொடரில் மொத்தம் 168 ரன்கள் மட்டுமே எடுத்தார். ஒருமுறை மட்டுமே 50 ஓட்டங்களை கடந்து 67 ஓட்டங்கள் எடுத்தார் . அந்த பருவத்தில் மார்ட்டின் ஒருநாள் அணியிலும் உறுப்பினராக இருந்தார், பதினொரு போட்டிகளில் நான்கில் மட்டுமே தவறாமல் விளையாடினார்,
# டேமியன் மார்ட்டின்

## துடுப்பாட்ட சாதனைகள்

67 தேர்வுத் துடுப்பாட்டப் போட்டிகளில் விளையாடி 4,406 ஓட்டங்களை எடுத்துள்ளார். அதில் அதிகபட்சமாக இறுதிவரை ஆட்டமிழக்காமல் 165 ஒட்டங்கள் எடுத்துள்ளார். மார்ட்டினின் மட்டையாட்ட சராசரி 6.37 ஆகும். 208 ஒருநாள் பன்னாட்டுத் துடுப்பாட்டப் போட்டிகளில் விளையாடி 5346 ஓட்டங்களை 40.80 எனும் சராசரியில் எடுத்துள்ள இவரது அதிகபட்ச ஓட்டம் 56 ஓட்டங்கள் எடுத்தது ஆகும். மேலும் இவர் 204 முதல் தரத் துடுப்பாட்டப் போட்டிகளில் விளையாடி 14,630 ஓட்டங்களை 49.25 எனும் சராசரியில் எடுத்தார். இவர் 238 ஓட்டங்களை எடுத்தார். 299 பட்டியல் அ போட்டிகளிலும் விளையாடி 8,644 ஓட்டங்களை 42.79 எனும் சராசரியில் எடுத்த இவர் அதிகபட்சமாக இறுதிவரை ஆட்டமிழக்காமல் 144* ஓட்டங்களை எடுத்தார்.
# இயன் ஹீலி

**இயன் ஆண்ட்ரூ ஹீலி** (Ian Andrew Healy பிறப்பு: ஏப்ரல் 30, 1964) ஓர் ஆஸ்திரேலிய துடுப்பாட்ட அணியின் முன்னாள் வீரர் ஆவார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். 119 தேர்வுத் துடுப்பாட்டப் போட்டிகளில் விளையாடி 4,356 ஓட்டங்களை எடுத்துள்ளார். அதில் அதிகபட்சமாக இறுதிவரை ஆட்டமிழக்காமல் 161* எடுத்துள்ளார். இவரது மட்டையாட்ட சராசரி 27.39 ஆகும். 168 ஒருநாள் பன்னாட்டுத் துடுப்பாட்டப் போட்டிகளில் விளையாடி 1764 ஓட்டங்களை 21.00 எனும் சராசரியில் எடுத்துள்ள இவரது அதிகபட்ச ஓட்டம் 56 ஓட்டங்கள் எடுத்தது ஆகும்.இவரது மேலும் இவர் 189 முதல் தரத் துடுப்பாட்டப் போட்டிகளில் விளையாடி 8341 ஓட்டங்களை 30.22 எனும் சராசரியில் எடுத்தார். இவர் அதிகபட்சமாக இறுதிவரை ஆட்டமிழக்காமல் 161* ஓட்டங்களை எடுத்தார். 212 பட்டியல் அ போட்டிகளிலும் விளையாடி 2,183 ஓட்டங்களை 20.99 எனும் சராசரியில் எடுத்த இவர் அதிகபட்சமாக 56 ஓட்டங்களை எடுத்தார்.இழப்புக் கவைப்பாளராகவும் மட்டையாளராகவும் இவர் துடுப்பாட்டம் விளையாடினார்.
# இயன் ஹீலி

## ஆரம்ப நாட்களில்

பிரிஸ்பேன் புறநகர்ப் பகுதியான ஸ்பிரிங் ஹில்லில் பிறந்த ஹீலி பிரிஸ்பேன் மாநில உயர்நிலைப் பள்ளியில் கல்வி கற்றார். 1972 ஆம் ஆண்டில் சிறிய நகரமான பிலோலாவுக்கு வடக்கே, அவரது தந்தை வங்கி மேலாளராக பணியில் மாற்றப்பட்டதன் காரணமாக ஹீலியும் அவரது குடும்பத்தினரும் கடந்து இடம் பெயர்ந்தனர் . ராட் மார்ஷ் ஹீலியை இழப்புக் கவனிப்பாளராக விளையாடுமாறு தூண்டினார். இருந்தபோதிலும் இவர் கூடைப்பந்து, கால்பந்து, சுவர்ப்பந்து மற்றும் ரக்பி லீக் ஆகியவற்றிலும் விளையாடினார். அவர் குயின்ஸ்லாந்து 11 வயதுக்குட்பட்ட துடுப்பாட்ட அணியைப் பிரதிநிதித்துவப்படுத்தினார். அணியின் இழப்புக் கவனிப்பாளரான ஜான் மக்லீன் அவருக்கு சில சிறப்புப் பயிற்சியைக் கொடுத்தார், இது அவரது துடுப்பாட்ட வாழ்க்கைக்கு மேலும் உத்வேகம் அளித்தது.  
நகரத்தில் அவரது பிற்காலத்தில், ஹீலி தன்னை விட வயதில் பெரியவர்களுடன் விளையாடினார், இது அவரது துடுப்பாட்ட வாழ்க்கைக்கு உதவியது. தனது 17 ஆம் வயதில் தனது குடும்பத்தினருடன் பிரிஸ்பேனுக்குத் திரும்பிய அவர் பிரிஸ்பேன் மாநில உயர்நிலைப் பள்ளி 1 வது லெவன் மற்றும் 1 வது XV க்காகவும் விளையாடினார், பின்னர் 1982 ஆம் ஆண்டில் பிரிஸ்பேனின் வடக்கு புறநகர் துடுப்பாட்ட சங்கத்தில் சேர்ந்தார். ஒரு சிறப்பு மாற்று துடுப்பாட்ட வீரராக குயின்ஸ்லாந்து கோல்ட்ஸ் அணிக்காக மூன்று போட்டிகளில் கலந்து கொண்ட பிறகு, ஹீலி 1986-87ல் காயமடைந்த பீட்டர் ஆண்டர்சனுக்கு மாற்றாக தனது முதல் தரத் துடுப்பாட்டப் போட்டிகளில் அறிமுகமானார்.
# இயன் ஹீலி

## குடும்பம்

ஹீலிக்கு, கென், கிரெக் எனும் இரண்டு சகோதரர்களும் கிம் எனும் ஒரு சகோதரியும் உள்ளனர். கென் 1990 ஆம் ஆண்டில் குயின்ஸ்லாந்துக்காக ஒரு ஷெஃபீல்ட் ஷீல்ட் போட்டித் தொடரில் 1991 ஆம் ஆண்டில் பட்டியல்- அ போட்டியில் அறிமுகமானார். ஹெலன் எனவரை மணந்த இவருக்கு எம்மா மற்றும் லாரா என்ற இரண்டு மகள்கள் உள்ளனர், ஒரு மகன் டாம். அவரது மருமகள் அலிஸா ஹீலி இழப்புக் கவனிப்பாளராக ஆஸ்திரேலியா பெண்கள் தேசிய துடுப்பாட்ட அணியில் விளையாடினார்.அலிஸா தனது குழந்தை பருவ நண்பரான ஆஸ்திரேலிய வேகப்பந்து வீச்சாளர் மிட்செல் ஸ்டார்க்கை ஏப்ரல் 2016 இல் திருமணம் செய்து கொண்டார்.
# ஹரோல்ட் ஈ. வர்மஸ்

**ஹரோல்ட் எலியட் வர்மஸ்** (Harold Eliot Varmus பிறப்பு: டிசம்பர் 18, 1939) ஓர் அமெரிக்க நோபல் பரிசு வென்ற விஞ்ஞானி ஆவார், இவர் 1993 முதல் 1999 வரை தேசிய சுகாதார நிறுவனங்களின் இயக்குநராகவும், 2010 ஆம் ஆண்டு முதல் 2015 ஆம் ஆண்டு வரை தேசிய புற்றுநோய் நிறுவனத்தின் 14 வது இயக்குநராகவும் இருந்தார்.இவர் குடியரசுத் தலைவர் பராக் ஒபாமாவால் நியமிக்கப்பட்டார். ரெட்ரோ வைரஸ் புற்றுநோய் உருவாக்கும் உயிரணு தோற்றத்தைக் கண்டுபிடிப்பதற்காக 1989 ஆம் ஆண்டு உடலியல் அல்லது மருத்துவத்துக்கான நோபல் பரிசினை ஜே. மைக்கேல் பிஷப்புடன் இணைந்து பெற்றார். அவர் தற்போது லூயிஸ் தாமஸ் பல்கலைக்கழக மருத்துவ பேராசிரியராகவும், நியூயார்க் ஜீனோம் மையத்தில் மூத்த பங்குதாராராகவும் உள்ளார்.
# ஹரோல்ட் ஈ. வர்மஸ்

## ஆரம்பகால வாழ்க்கை மற்றும் கல்வி

ஒரு சமூக சேவை ஊழியரான பீட்ரைஸுக்கும், கிழக்கு ஐரோப்பிய வம்சாவளியைச் சேர்ந்த யூத பெற்றோர்களான ஃபிராங்க் வர்மஸுக்கும் நியூயார்க்கின் ஓசியன்சைடில் வர்மஸ் பிறந்தார். 1957 ஆம் ஆண்டில், அவர் ஃப்ரீபோர்ட், என்.யுவில் உள்ள ஃப்ரீபோர்ட் உயர்நிலைப் பள்ளியில் பட்டம் பெற்றார் .பின்னர் இவர் ஆம்ஹெர்ஸ்ட் கல்லூரியில் சேர்ந்தார்.தனது தந்தையினைப் போலவே மருத்துவராக ஆக வேண்டும் என விரும்பினார், ஆனால் இறுதியில் ஆங்கில இலக்கியத்தில் இளங்கலைப் பட்டம் பெற்றார். 1962 ஆம் ஆண்டில் ஆர்வர்டு பல்கலைக்கழகத்தில் ஆங்கிலப் பிரிவில் பட்டப்படிப்பைப் பெற்றார். இருந்தபோதிலும் மீண்டும் மருத்துவப் பள்ளிகளுக்கு விண்ணப்பித்தார். இவரது விண்ணப்பம் இரண்டு முறை ஹார்வர்ட் மருத்துவப் பள்ளியினால் நிராகரிக்கப்பட்டது. அதே ஆண்டில், அவர் கொலம்பியா பல்கலைக்கழக மருத்துவர்கள் மற்றும் அறுவை சிகிச்சை கல்லூரியில் சேர்ந்தார். பின்னர் இந்தியாவின் பரேலியில் உள்ள ஒரு சமயப் பரப்பாளர் மருத்துவமனை மற்றும் கொலம்பியா-பிரஸ்பைடிரியன் மருத்துவமனையில் பணியாற்றினார். வியட்நாம் போரில் இராணுவ ரீதியாக சேவை செய்வதற்கு மாற்றாக, வர்மஸ் 1968 இல் தேசிய சுகாதார நிறுவனங்களில் பொது சுகாதார சேவையில் சேர்ந்தார். ஈரா பாஸ்தானின் மேற்பார்வையின் கீழ் பணிபுரிந்த அவர், சுழற்சி AMP ஆல் பாக்டீரியா மரபணு வெளிப்பாட்டைக் கட்டுப்படுத்துவது குறித்து ஆய்வு செய்தார். 1970 ஆம் ஆண்டில் , சான் பிரான்சிஸ்கோவின் கலிபோர்னியா பல்கலைக்கழகத்தில் பிஷப்பின் ஆய்வகத்தில் முதுகலை ஆராய்ச்சியைத் துவங்கினார்.
# ஹரோல்ட் ஈ. வர்மஸ்

## அரசியல் மற்றும் அரசு சேவை

1990 களின் முற்பகுதியில், நோபல் பரிசு வழங்கப்பட்டதைத் தொடர்ந்து, வர்மஸ் மற்றும் பிஷப் அறிவியல் அரசியலில் தீவிரமாக செயல்பட்டனர்.குறிப்பாக இவர்கள் புரூஸ் ஆல்பர்ட்ஸ் மற்றும் மார்க் கிர்ஷ்னெர் ஆகியோருடன் இணைந்து பணியாற்றினர், மேலும் கூட்டு வழிநடத்தல் குழுவுடன் (பின்னர் வாழ்க்கை அறிவியலுக்கான கூட்டணி என மறுபெயரிடப்பட்டது) ). 1992 ஆம் ஆண்டின் அமெரிக்க குடியரசுத் தலைவர் தேர்தலில் இவர் கிளிண்டனுடன் இணைந்து பணியாற்றினார்.
# ஹரோல்ட் ஈ. வர்மஸ்

## விருதுகள் மற்றும் கவுரவங்கள்

ரெட்ரோ வைரஸ் புற்றுநோய் உருவாக்கும் உயிரணு தோற்றத்தைக் கண்டுபிடிப்பதற்காக 1989 ஆம் ஆண்டு உடலியல் அல்லது மருத்துவத்துக்கான நோபல் பரிசினை ஜே. மைக்கேல் பிஷப்புடன் இணைந்து பெற்றார்.
# ஹரோல்ட் ஈ. வர்மஸ்

## தனிப்பட்ட வாழ்க்கை

வர்மஸ் 1969 ஆம் ஆண்டில் பத்திரிகையாளரும் அறிவியல் எழுத்தாளருமான கான்ஸ்டன்ஸ் லூயிஸ் கேஸியை மணந்தார். மன்ஹாட்டனின் வசிக்கும் இவர்களுக்கு ஜாக்கப் மற்றும் கிறிஸ்டோபர் ஆகிய இரண்டு மகன்கள் உள்ளனர்.
# இராபர்ட் பர்ன்சு உட்வார்ட்

**இராபர்ட் பர்ன்சு உட்வார்ட்** (அரச கழகம்) (Robert Burns Woodward)(ஏப்ரல் 10, 1917 - ஜூலை 8, 1979) ஒரு அமெரிக்க கரிம வேதியியலாளர் ஆவார் . இருபதாம் நூற்றாண்டின் முக்கிய கரிம வேதியியலாளராக அவர் பரவலாக அறியப்படுகிறார். 1965 ஆம் ஆண்டில் வேதியியலுக்கான நோபல் பரிசு அவருக்கு வழங்கப்பட்டது.
# இராபர்ட் பர்ன்சு உட்வார்ட்

## ஆரம்பகால வாழ்க்கை மற்றும் கல்வி

உட்வார்ட் ஏப்ரல் 10, 1917 இல் மாசசூசெட்ஸின் பாஸ்டனில் பிறந்தார். இவரது தாய் மார்கரெட் பர்ன்ஸ் ஸ்காட்லாந்தில் இருந்து குடியேறினார். இவர் கவிஞர் இராபர்ட் பர்ன்சு என்பவரின் வழித்தோன்றல் என்று கூறிக்கொண்டார். இவரது தந்தை ஆர்தர் செஸ்டர் உட்வார்ட் ஆவார்.  
1918 ஆம் ஆண்டு 1918 இன்ஃபுளுவென்சா தொற்றுப்பரவலால் பாதிக்கப்பட்ட நபர்களில் இவரது தந்தையும் ஒருவர் ஆவார்.  
மிகச் சிறிய வயதிலிருந்தே, உட்வார்ட் ஒரு பொது ஆரம்பப் பள்ளியில் பயின்றபோது வேதியியல் பற்றிய ஆய்வினால் ஈர்க்கப்பட்டார். பின்னர் மாசசூசெட்ஸின் குயின்சியில் உள்ள குயின்சி உயர்நிலைப் பள்ளியில் பயின்றார். 1933 ஆம் ஆண்டில், அவர் மாசசூசெட்ஸ் தொழில்நுட்பக் கழகத்தில் (எம்ஐடி) சேர்ந்தார்.ஆனால் இவர் கல்வியில் சிறந்து விளங்கவில்லை. சில ஆய்வுகளினால் இவர் கல்லூரியில் இருந்து நீக்கப்பட்டார். எம்ஐடி 1935 இலையுதிர்காலத்தில் மீண்டும் இவர் கல்லூரியில் சேர்ந்தார். மேலும் 1936ஆம் ஆண்டில் அவர் இளங்கலை அறிவியல் பட்டம் பெற்றார். ஓராண்டு கழித்து, எம்ஐடி அவருக்கு முனைவர் பட்டம் வழங்கியது.
# இராபர்ட் பர்ன்சு உட்வார்ட்

## ஆரம்பகால வாழ்க்கை மற்றும் கல்வி

### வெளியீடுகள்

அவரது வாழ்நாளில் உட்வார்ட் கிட்டத்தட்ட 200 படைப்புகளை எழுதியுள்ளார் அல்லது இணைந்து எழுதியுள்ளார்.மேலும் அவர் பங்கேற்ற பெரும்பாலான படைப்புகள் அவர் இறந்து சில ஆண்டுகள் வரை வெளியிடப்படவில்லை. இவரின் மேற்பார்வையின் கீழ் 200 க்கும் மேற்பட்ட மாணவர்கள் முனைவர் பட்டம் பெற்றனர்.  
ராபர்ட் எம். வில்லியம்ஸ் (கொலராடோ மாநிலம்), ஹாரி வாஸ்மேன் (யேல்), யோஷிட்டோ கிஷி (ஹார்வர்ட்), ஸ்டூவர்ட் ஷ்ரைபர் (ஆர்வர்டு), வில்லியம் ஆர். ரூஷ் ( ஸ்கிரிப்ஸ்-புளோரிடா ), ஸ்டீவன் ஏ. பென்னர் ( UF மூலம்), ஜேம்ஸ் டி வெஸ்ட் (மாண்ட்ரீல்), கிறிஸ்டோபர் எஸ் ஃபூட் , கெண்டல் ஹக், கெவின் எம் ஸ்மித் , தாமஸ் ஆர் ஓயே (மினிசோட்டா பல்கலைக்கழகம்), ரொனால்ட் பிரிஸ்லோ (கொலம்பியா பல்கலைக்கழகம் ) மற்றும் டேவிட் டால்பின் (யுபிசி) ஆகிடோர் இவரின் மாணவர்களில் குறிப்பிடத் தகுந்தவர்கள் ஆவர்.
# இராபர்ட் பர்ன்சு உட்வார்ட்

## கவுரவங்கள் மற்றும் விருதுகள்

அவரது பணிக்காக, உட்வார்ட் பல விருதுகள், கவுரவங்கள் மற்றும் கவுரவ முனைவர் பட்டம் பெற்றார். 1965 ஆம் ஆண்டில் வேதியியலுக்கான நோபல் பரிசு அவருக்கு வழங்கப்பட்டது. இதில் 1953 இல் தேசிய அறிவியல் அகாதமி உறுப்பினராகத் தேர்வானார். போலராய்டு, ஃபைசர், மெர்க் போன்ற பல நிறுவனங்களுக்கும் ஆலோசகராக இருந்தார்.
# இராபர்ட் பர்ன்சு உட்வார்ட்

## கவுரவங்கள் மற்றும் விருதுகள்

### கவுரவ பட்டங்கள்

உட்வார்ட் இருபதுக்கும் மேற்பட்ட கவுரவ முனைவர் பட்டங்களைப் பெற்றுள்ளார்.
# இராபர்ட் பர்ன்சு உட்வார்ட்

## தனிப்பட்ட வாழ்க்கை

### குடும்பம்

1938 இல் அவர் இர்ஜா புல்மேன் என்பவரை மணந்தார். இந்தத் தம்பதிகளுக்கு சிரி அண்ணா (பி. 1939) மற்றும் ஜீன் கிர்ஸ்டன் (பி. 1944) ஆகிய இரண்டு மகள்கள் இருந்தனர். 1946 ஆம் ஆண்டில், அவர் யூடோக்ஸியா முல்லர் என்பவரை இரண்டாவது திருமணம் செய்தார். அவர் ஒரு கலைஞரும் தொழில்நுட்பவியலாளருமான இவரை போலராய்டு *கார்ப்பரேஷனில்* சந்தித்தார். 1972 ஆம் ஆண்டு வரை இவர்கள் இணைந்து வாழ்ந்தனர். இந்தத் தம்பதியினருக்கு கிரிஸ்டல் எலிசபெத் (பி. 1947) எனும் மகளும் எரிக் ரிச்சர்ட் ஆர்தர் (பி. 1953) எனும் மகனும் இருந்தனர்.
# சார்லஸ். எச். டவ்ன்ஸ்

**சார்லஸ் ஹார்ட் டவுன்ஸ்** (Charles Hard Townes ஜூலை 28, 1915 &nbsp; - ஜனவரி 27, 2015) ஓர் அமெரிக்க இயற்பியலாளர் ஆவார் . 1964 ஆம் ஆண்டு இயற்பியலுக்கான நோபல் பரிசை நிகோலே பாசோவ் மற்றும் அலெக்சாண்டர் புரோகோரோவ் ஆகியோருடன் இணைந்து பெற்றுக் கொண்டார். டவுன்ஸ் அமெரிக்க அரசாங்கத்தின் ஆலோசகராக இருந்தார்.1945 ஆம் ஆண்டில் குடியரசுத் தலைவராக இருந்த ஹாரி ட்ரூமன் முதல் 1999 ஆம் ஆண்டில் பில் கிளிண்டன் வரை இவர் அமெரிக்க அரசாங்கத்தின் ஆலோசகராக இருந்தார்.
# சார்லஸ். எச். டவ்ன்ஸ்

## ஆரம்ப கால வாழ்க்கை

இவர் ஜேர்மனிய இனத்தவர் மற்றும் ஸ்காட்டிஷ், ஆங்கிலம், வெல்ஷ், ஹுஜினோட் பிரஞ்சு மற்றும் ஸ்காட்ச் ஐரிஷ் ஆகிய வம்சாவளியைச் சேர்ந்தவர் ஆவார். டவுன்ஸ் தென் கரோலினாவின் கிரீன்வில்லில் பிறந்தார். இவரது தந்தை ஹென்றி கீத் டவுன்ஸ் (1876-1958), ஒரு வழக்கறிஞராக இருந்தார். மற்றும் இவரது தாய் எலன் சம்மர் டவுன்ஸ் (நீ ஹார்ட்; 1881-1980) ஆவார். அவர் ஃபர்மன் பல்கலைக்கழகத்தில் இயற்பியலில் இளாம் அறிவியல் பட்டமும் மற்றும் நவீன மொழிகளில் இளங்கலைப் பட்டத்தினை 1935 ஆம் ஆண்டில் பெற்றார். டவுன்ஸ் 1937 ஆம் ஆண்டில் டியூக் பல்கலைக்கழகத்தில் இயற்பியலில் முதுகலை அறிவியலில் பட்டப்படிப்பை முடித்தார், பின்னர் கலிபோர்னியா தொழில்நுட்பக் கழகத்தில் 1939 அம் ஆண்டில் முனைவர் பட்டம் பெற்றார். இரண்டாம் உலகப் போரின் போது, பெல் ஆய்வுக் கூடங்களில் தொலைக் கண்டுனர்வி குண்டுவெடிப்பு முறைகளில் பணியாற்றினார்.
# சார்லஸ். எச். டவ்ன்ஸ்

## தொழில் மற்றும் ஆராய்ச்சி

1950 ஆம் ஆண்டில், டவுன்ஸ் கொலம்பியா பல்கலைக்கழகத்தில் பேராசிரியராக நியமிக்கப்பட்டார். 1950 முதல் 1952 வரை கொலம்பியா கதிர்வீச்சு ஆய்வகத்தின் நிர்வாக இயக்குநராகப் பணியாற்றினார். அவர் 1952 முதல் 1955 வரை இயற்பியல் துறையின் தலைவராக இருந்தார்.  
1953 ஆம் ஆண்டில், டவுன்ஸ், ஜேம்ஸ் பி. கார்டன் மற்றும் ஹெர்பர்ட் ஜே. ஜீகர் ஆகியோருடன் இணைந்து கொலம்பியா பல்கலைக்கழகத்தில் முதல் அம்மோனியா மேசரை உருவாக்கினார் .
# சார்லஸ். எச். டவ்ன்ஸ்

## தனிப்பட்ட வாழ்க்கை மற்றும் மரபு

டவுன்ஸ் 1941 ஆம் ஆண்டில் வீடற்றவர்களுக்கு சமூக சேவை செய்யும் சமூக ஆர்வலரான பிரான்சிஸ் எச். பிரவுனை மணந்தார் . கலிபோர்னியாவின் பெர்க்லியில் வாழ்ந்த இவர்களுக்கு லிண்டா ரோசன்வீன், எலன் ஆண்டர்சன், கார்லா கெஸ்லர் மற்றும் ஹோலி டவுன்ஸ் ஆகிய நான்கு மகள்கள் இருந்தனர்.  
டவுன்ஸ் தனது 99 வயதில் கலிபோர்னியாவின் ஓக்லாண்டில் ஜனவரி 27, 2015 அன்று இறந்தார். "அவர் கடந்த நூற்றாண்டின் மிக முக்கியமான சோதனை இயற்பியலாளர்களில் ஒருவராக அறியப்படுகிறார்" என்று பெர்க்லியில் இயற்பியல் பேராசிரியரான ரெய்ன்ஹார்ட் ஜென்செல் டவுன்ஸ் பற்றி கூறினார்.கிறித்துவ மதத்தின் மீது இவர் மிகுந்த நம்பிக்கை கொண்டிருந்தார்.
# சார்லஸ். எச். டவ்ன்ஸ்

## விருதுகள் மற்றும் கவுரவங்கள்

1964 ஆம் ஆண்டு இயற்பியலுக்கான நோபல் பரிசை நிகோலே பாசோவ் மற்றும் அலெக்சாண்டர் புரோகோரோவ் ஆகியோருடன் இணைந்து பெற்றுக் கொண்டார். 1956 ஆம் ஆண்டில் தேசிய அறிவியல் அகாதமியின் நிரந்த உறுப்பினராக ஆனார்.1957 ஆம் ஆண்டில் அமெரிக்க கலை மற்றும் அறிவியல் அகாதமியில் உறுப்பினராக நியமிக்கப்பட்டார்.1959 ஆம் ஆண்டில் ரிச்மயர் நினைவு விருதினைப் பெற்றார்.1945 ஆம் ஆண்டில் குடியரசுத் தலைவராக இருந்த ஹாரி ட்ரூமன் முதல் 1999 ஆம் ஆண்டில் பில் கிளிண்டன் வரை இவர் அமெரிக்க அரசாங்கத்தின் ஆலோசகராக இருந்தார்.
# இசுட்டீவன் உவைன்பர்க்

**இசுட்டீவன் உவைன்பர்க்** (*Steven Weinberg*; ; மே 3, 1933 – சூலை 23, 2021) அமெரிக்க தத்துவார்த்த இயற்பியலாளர் ஆவார். இயற்பியலுக்கான நோபல் பரிசினை அப்துஸ் சலாம் மற்றும் ஷெல்டன் கிளாசோவுடன் இணைந்து பெற்றார்.  
ஆஸ்டினில் உள்ள டெக்சாஸ் பல்கலைக்கழகத்தில் அவர் இயற்பியல் மற்றும் வானியல் துறைகளில் உறுப்பினராக உள்ளார். அடிப்படைத் துகள்கள் மற்றும் இயற்பியல் அண்டவியல் பற்றிய அவரது ஆராய்ச்சி 1979 ஆம் ஆண்டில் இயற்பியலுக்கான நோபல் பரிசு மற்றும் 1991 ஆம் ஆண்டில் தேசிய அறிவியல் பதக்கம் உட்பட பல பரிசுகள் மற்றும் விருதுகளைப் பெற்றுத் தந்தது. 2004 ஆம் ஆண்டில் அவர் அமெரிக்க தத்துவ சங்கத்தின் பெஞ்சமின் பிராங்க்ளின் பதக்கத்தைப் பெற்றார். அப்போது இவர் "இன்று உலகில் உயிருடன் இருக்கும் முக்கிய தத்துவார்த்த இயற்பியலாளராக பலரால் கருதப்படுகிறார்" என்று கூறப்பட்டார். அவர் அமெரிக்க தேசிய அறிவியல் அகாதமி மற்றும் பிரிட்டனின் அரச கழகம், அதே போல் அமெரிக்க தத்துவ சங்கம் மற்றும் அமெரிக்க கலை மற்றும் அறிவியல் அகாதமி ஆகியவற்றிற்கும் தேர்ந்தெடுக்கப்பட்டார் .  
பல்வேறு தவல்களைப் பற்றிய வெயின்பெர்க்கின் கட்டுரைகள் அவ்வப்போது *தி நியூயார்க் ரிவியூ ஆஃப் புக்ஸ்* மற்றும் பிற இதழ்களில் வெளிவருகின்றன. அமெரிக்க ஆயுதக் கட்டுப்பாடு மற்றும் நிராயுதபாணியான முகமையில் ஆலோசகராகவும், டெக்சாஸின் தத்துவ சங்கத்தின் தலைவராகவும், *டேடலஸ்* பத்திரிகையின் ஆசிரியர் குழுவின் உறுப்பினராகவும் , காங்கிரசு நூலகத்தின் அறிஞர்கள் மன்றத்தில் உறுப்பினராக இருந்தார்.
# இசுட்டீவன் உவைன்பர்க்

## கல்வி மற்றும் ஆரம்ப வாழ்க்கை

ஸ்டீவன் வெயின்பெர்க் 1933 ஆம் ஆண்டில் நியூயார்க் நகரில் பிறந்தார். அவரது பெற்றோர் யூத குடியேறியவர்கள் ஆவர். அவர் 1950 ஆம் ஆண்டில் பிராங்க்ஸ் உயர்நிலை அறிவியல் பள்ளியில் பட்டம் பெற்றார். ஷெல்டன் கிளாஷோ இவரது சக வகுப்புத் தோழர் ஆவார்.அவர்கள் (மற்றும் அப்துஸ் சலாம் ) 1979 இயற்பியலில் நோபல் பகிர்ந்துகொள்வார்கள் (கீழே காண்க).  
வெயின்பெர்க் 1954 இல் கார்னெல் பல்கலைக்கழகத்தில் இளங்கலைப் பட்டம் பெற்றார். அங்கு அவர் *டெல்லுரைடு மாளிகையில்* வசித்து வந்தார். பின்னர் அவர் கோபன்ஹேகனில் உள்ள *நீல்ஸ் போர் நிறுவனத்திற்குச்* சென்று பட்டப் படிப்பு மற்றும் ஆராய்ச்சியைத் தொடங்கினார். ஓராண்டு கழித்து, வெயின்பெர்க் பிரின்ஸ்டன் பல்கலைக்கழகத்திற்குச் சென்றார். அங்கு *சாம் ட்ரைமனின்* மேற்பார்வையில் 1957 ஆம் ஆண்டில் இயற்பியலில் முனைவர் பட்டம் பெற்றார்.
# இசுட்டீவன் உவைன்பர்க்

## தொழில் மற்றும் ஆராய்ச்சி

முனைவர் பட்டம் பெற்ற பின்னர், வெயின்பெர்க் கொலம்பியா பல்கலைக்கழகம் (1957-1959) மற்றும் கலிபோர்னியா பல்கலைக்கழகம், பெர்க்லி (1959) ஆகியவற்றில் முதுகலை ஆய்வாளராகப் பணியாற்றினார் , பின்னர் அவர் பெர்க்லியில் (1960-1966) ஆசிரியராக பதவி உயர்வு பெற்றார். குவாண்டம் புலக்கோட்பாட்டின் உயர் ஆற்றல் நடத்தை, சமச்சீர் முறிவு, பியோன் சிதறல், அகச்சிவப்பு ஃபோட்டான்கள் மற்றும் குவாண்டம் ஈர்ப்பு போன்ற பல்வேறு துகள் இயற்பியல்களில் அவர் ஆராய்ச்சி செய்தார்.  
விஞ்ஞான யுத்தங்கள் என்று அழைக்கப்படுவதின் குழு உறுப்பினர்களில் இவர் ஒரு முக்கிய பங்கேற்பாளராக இருந்தார், பால் ஆர். கிராஸ், நார்மன் லெவிட், ஆலன் சோகல், லூயிஸ் வோல்பர்ட் மற்றும் ரிச்சர்ட் டாக்கின்ஸ் ஆகியோருடன் , விஞ்ஞானம் மற்றும் விஞ்ஞான அறிவின் யதார்த்தவாதம் மற்றும் அதற்கு எதிராக வாதிட்டார்.
# இசுட்டீவன் உவைன்பர்க்

## தனிப்பட்ட வாழ்க்கை

வெயின்பெர்க் 1954 இல் லூயிஸ் வெயின்பெர்க்கை மணந்தார், அவருக்கு எலிசபெத் எனும் ஒரு மகள் உள்ளார்.
# ஹேரி மார்கோவிட்ஸ்

**ஏரி மாகசு மார்கோவிட்சு** (Harry Max Markowitz பிறப்பு: ஆகத்து 24, 1927) ஓர் அமெரிக்க பொருளாதார நிபுணர் ஆவார். இவர் 1989 ஆம் ஆண்டில் சான் வான் நியூமன் தியரி பரிசு மற்றும் 1990 ஆம் ஆண்டிற்கான பொருளாதார அறிவியலுக்கான நோபல் நினைவு பரிசு பெற்றவர் ஆவார்.  
மார்கோவிட்சு கலிபோர்னியா பல்கலைக்கழகத்தின் சான் டியாகோவின் (இயு.சி.எசு.டி) *ரேடி சுகூல் ஆப் மேனேச்சுமெண்டில்* பேராசிரியராக உள்ளார். நவீன ஈட்டாவணங்களின் பட்டியல் கோட்பாடு பணிகளுக்காக இவர் மிகவும் பரவலாக அரியப்படுகிறார்.
# ஹேரி மார்கோவிட்ஸ்

## சுயசரிதை

ஹாரி மார்கோவிட்ஸ் ஒரு யூத குடும்பத்தில் பிறந்தார்.இவரது தந்தை மோரிஸ் மற்றும் டஹய் மில்ட்ரெட் மார்கோவிட்ஸ் ஆகியோர் ஆவர். உயர்நிலைப் பள்ளியின் போது, மார்கோவிட்ஸ் இயற்பியல் மற்றும் தத்துவத்தில் ஆர்வம் கொண்டவராக இருந்தார். குறிப்பாக டேவிட் யூமின் கருத்துக்களை , சிகாகோ பல்கலைக்கழகத்தில் இளங்கலை ஆண்டுகளில் தொடர்ந்து பயின்று வந்தார். பின்னர் மார்கோவிட்ஸ் சிகாகோ பல்கலைக்கழகத்தில் தனது படிப்பைத் தொடர முடிவு செய்தார், பொருளாதாரத்தில் நிபுணத்துவம் பெற்றார். மில்டன் ப்ரீட்மேன், ஜாலிங் கூப்மேன்ஸ், ஜேக்கப் மார்ஷாக் மற்றும் லியோனார்ட் சாவேஜ் உள்ளிட்ட முக்கியமான பொருளாதார வல்லுனர்களின் கீழ் கல்வி கற்க அவருக்கு அங்கு வாய்ப்பு கிடைத்தது. அந்த நேரத்தில் சிகாகோவில் இருந்த *பொருளாதார ஆராய்ச்சிக்கான கோல்ஸ் ஆணையத்தில்* உறுப்பினராக சேர்வதற்கு அழைக்கப்பட்டார்.  
மார்கோவிட்ஸ் தனது ஆய்வுக் கட்டுரைக்கு பங்குச் சந்தையின் பகுப்பாய்விற்கு கணிதத்தைப் பயன்படுத்தத் தேர்வு செய்தார். ஆய்வறிக்கை ஆலோசகராக இருந்த ஜேக்கப் மார்ஷாக், அந்தத் தலைப்பில் ஆய்வினைத் தொடர அவரை ஊக்குவித்தார். இதே ஆய்வு கோல்ஸ் ஆணையத்தின் நிறுவனர் ஆல்பிரட் கோவ்லஸின் விருப்பமான ஆய்வாக இருந்தது என்பதையும் குறிப்பிட்டார்.  
1952 ஆம் ஆண்டில், ஹாரி மார்கோவிட்ஸ் RAND கார்ப்பரேஷனில் வேலைக்குச் சேர்ந்தார். அங்கு அவர் ஜார்ஜ் டான்ட்சிக்கைச் சந்தித்தார். டான்சிக்கின் உதவியுடன், மார்கோவிட்ஸ் உகப்புப் பாடு நுட்பங்களைத் தொடர்ந்து ஆராய்ச்சி செய்து வந்தார். மேலும், உகந்த சராசரி-மாறுபாடு இலாகாக்களை அடையாளம் காண்பதற்கான முக்கியமான வரி வழிமுறையை உருவாக்கினார். 1954 ஆம் ஆண்டில், சிகாகோ பல்கலைக்கழகத்தில் பொருளாதாரத்தில் முனைவர் பட்டம் பெற்றார். 1955-1956 ஆம் ஆண்டில், மார்கோவிட்ஸ் ஜேம்ஸ் டோபின் அழைப்பின் பேரில் யேல் பல்கலைக்கழகத்திற்குச் சென்றார். அங்கு கோல்ஸ் அறக்கட்டளையில்
# ஹேரி மார்கோவிட்ஸ்

## தேர்ந்தெடுக்கப்பட்ட வெளியீடுகள்

-
-
-
- (யேல் யுனிவர்சிட்டி பிரஸ், 1970 இல் மறுபதிப்பு செய்யப்பட்டது, ; 2 வது பதிப்பு. பசில் பிளாக்வெல், 1991, )
- <bdi> </bdi>
-
-
- <bdi> </bdi>
# சைமன் கஸ்நெஸ்ட்ஸ்

**சைமன் ஸ்மித் கஸ்நெட்ஸ்** (Simon Smith Kuznets ; ஏப்ரல் 30, 1901 - ஜூலை 8, 1985) ஓர் அமெரிக்கப் பொருளாதார மற்றும் புள்ளியியலாளர். இவர் 1971 ஆம் ஆண்டிற்கான பொருளாதாரத்திற்கான நோபல் நினைவுப் பரிசு பெற்றவர் ஆவார்.  
கஸ்நெட்ஸ்சினுடைய பங்களிப்பானது பொருளாதாரத்தை ஒரு புலனறிவாதமாக<nowiki/>மாற்றுவதற்கும் அளவு பொருளாதார வரலாற்றை உருவாக்குவதற்கும் உதவியது.
# சைமன் கஸ்நெஸ்ட்ஸ்

## சுயசரிதை

### ஆரம்ப கால வாழ்க்கை

சைமன் ஸ்மித் குஸ்நெட்ஸ் 1901 ஆம் ஆண்டில் லிதுவேனியன்-யூத பெற்றோருக்கு மகனாக பின்ஸ்க் நகரில் உள்ள பெலாரஸில் பிறந்தார். அவர் தனது பள்ளிப்படிப்பை முதலில் ரிவ்னேயில், பின்னர், இன்றைய உக்ரைனின் கார்கீவ் ரியால்சுலேவில் கற்றார் . 1918 ஆம் ஆண்டில், கஸ்நெட்ஸ் கார்கிவ் இன்ஸ்டிடியூட் ஆப் காமர்ஸ் நிறுவனத்தில் சேர்ந்தார். அங்கு பேராசிரியர்கள் பி. ஃபோமின் (அரசியல் பொருளாதாரம்), ஏ. ஆண்டிசிஃபெரோவ் ( புள்ளிவிவரங்கள் ), வி. லெவிட்ஸ்கி ( பொருளாதார வரலாறு மற்றும் பொருளாதார சிந்தனை ), எஸ். பெர்ன்ஸ்டீன் (நிகழ்தகவு கோட்பாடு), வி. டேவட்ஸ் (கணிதம்) ஆகியோரின் வழிகாட்டுதலில் இவர் கல்வி கற்றார்  
1920-1921 ஆண்டுகளின் தொடக்கத்தில், உருசிய உள்நாட்டுப் போரின் நிகழ்வுகள் மற்றும் உயர் கல்வித் துறையில் சோவியத் அதிகாரிகள் மேற்கொண்ட மறுசீரமைப்புகளால் நிறுவனத்தில் வழக்கமான கற்றல் நிகழ்வுகளில் தடை ஏற்பட்டது. கஸ்நெட்ஸ் அந்தக் கல்வி நிறுவனத்தில் தனது படிப்பைத் தொடர்ந்தாரா என்பது குறித்த துல்லியமான தகவல்கள் எதுவும் இல்லை.
# சைமன் கஸ்நெஸ்ட்ஸ்

## சுயசரிதை

### அமெரிக்காவிற்கு குடியேற்றம்

1922 ஆம் ஆண்டில் கஸ்நெட்ஸ் குடும்பம் அமெரிக்காவிற்கு குடியேறியது . பின்னர் கஸ்நெட்ஸ் கொலம்பியா பல்கலைக்கழகத்தில் வெஸ்லி கிளெய்ர் மிட்சலின் வழிகாட்டுதலின் கீழ் கல்வி கற்றார். 1923 ஆம் ஆண்டில் பி.எஸ், 1924 ஆம் ஆண்டில் முதுகலை பட்ட்டம் பெற்றார், மற்றும் முனைவர் பட்டத்தினை 1926 ஆம் ஆண்டில் பெற்றார். 1925 முதல் 1926 வரை, கஸ்நெட்ஸ் சமூக அறிவியல் ஆராய்ச்சி மன்றத்தில் பொருளாதார முறைகளைப் பற்றி அறிவதில் தனது நேரத்தினைச் செலவிட்டார். இதுவே பின்னர் உற்பத்தி மற்றும் விலைகளில் மதச்சார்பற்ற இயக்கங்களின் பங்கு என்ற நூலிற்கு வழிவகுத்தது.  
1927 ஆம் ஆண்டில், அவர் தேசிய பொருளாதார ஆராய்ச்சி பணியகத்தின் (NBER) உறுப்பினரானார், அங்கு அவர் 1961 ஆம் ஆண்டு வரை பணியாற்றினார். 1931 முதல் 1936 வரை, கஸ்நெட்ஸ் பென்சில்வேனியா பல்கலைக்கழகத்தில் பகுதிநேர பேராசிரியராக இருந்தார். 1937 இல் அவர் அமெரிக்க புள்ளிவிவர சங்கத்தின் உறுப்பினராகத் தேர்ந்தெடுக்கப்பட்டார். அங்கு நிரந்தரப் பேராசிரியராக 1936 ஆம் ஆண்டு முதல் 1954 வரை பணியாற்றினார். 1954 ஆம் ஆண்டில், கஸ்நெட்ஸ் ஜான்ஸ் ஹாப்கின்ஸ் பல்கலைக்கழகத்தில் பேராசிரியராகச் சேர்ந்தார். அங்கு அவர் 1960 ஆம் ஆண்டு வரை அரசியல் பொருளாதாரத்தின் பேராசிரியராக இருந்தார். 1961 முதல் 1970 இல் ஓய்வு பெறும் வரை, கஸ்நெட்ஸ் ஆர்வர்டு பல்கலைக் கழகத்தில் பேராசிரியராக பனியாற்றினார்.
# சைமன் கஸ்நெஸ்ட்ஸ்

## விருது

இவர் 1971 ஆம் ஆண்டிற்கான பொருளாதாரத்திற்கான நோபல் நினைவுப் பரிசு பெற்றவர் ஆவார்.  
இது தவிர கஸ்நெட்ஸ் பல ஆராய்ச்சி நிறுவனங்கள் மற்றும் அரசு நிறுவனங்களுடன் இணைந்து பணியாற்றினார். 1931-1934 ஆம் ஆண்டில், மிட்சலின் உத்தரவின் பேரில், அமெரிக்க தேசிய வருமானக் கணக்குகளில் NBER இன் பணிகளை கவனித்தார்.
# எலிஹூ ரூட்

**எலிஹூ ரூட்** (Elihu Root; பிப்ரவரி 15, 1845 பிப்ரவரி 7, 1937) ஓர் அமெரிக்க வழக்கறிஞரும் அரசியல்வாதியும் ஆவார். இவர் அமெரிக்கக் குடியரசுத் தலைவர் தியோடர் ரூஸ்வெல்ட்டின் கீழ் மாநிலச் செயலாளராகவும், குடியரசுத் தலைவர் வில்லியம் மெக்கின்லியின் கீழ் போர்ச் செயலாளராகவும் பணியாற்றினார். வாஷிங்டன், டி.சி.யில் உயர் மட்டத்தில் நியமிக்கப்பட்ட அரசாங்கப் பதிவிகளிலும் நியூயார்க் நகரில் தனியார் துறை சட்ட நடைமுறை பதவிகளிலும் பலமுறை பணியாற்றியுள்ளார். வெளிநாடு மற்றும் உள்நாட்டுப் பிரச்சினைகள் குறித்து குடியரசுத் தலைவர்களுக்கு அறிவுறுத்தும் பணிகளை மேற்கொண்டார். நியூயார்க்கில் இருந்து ஓர் அமெரிக்கப் பல்கலைக்கழக ஆட்சிப்பேரவை உறுப்பினராக 1909-1915 ஆம் ஆண்டுகளுக்கு இடையில் மாநிலச் சட்டமன்றத்தால் தேர்ந்தெடுக்கப்பட்டு பணியாற்றினார். ரூட் 1912 ஆம் ஆண்டில் அமைதிக்கான நோபல் பரிசு பெற்றார்.
# எலிஹூ ரூட்

## ஆரம்பகால வாழ்க்கை மற்றும் கல்வி

எலிஹூ ரூட் நியூயார்க்கின் கிளிண்டனில் ஓரன் ரூட் மற்றும் நான்சி விட்னி பட்ரிக் ஆகியோருக்கு மகனாகப் பிறந்தார், இவர் இங்கிலாந்து வம்சாவளியைச் சேர்ந்தவர். இவரது தந்தை ஆமில்டன் கல்லூரியில் கணிதப் பேராசிரியராக இருந்தார். கிரான்வில் ஸ்டான்லி ஹாலின் வகுப்புத் தோழராக இருந்த வில்லிஸ்டன் செமினரி ஆகியோருடன் எலிஹு ஆமில்டன் கல்லூரியில் சேர்ந்தார். அவர் *சிக்மா ஃபை சொசைட்டியில்* சேர்ந்தார் மற்றும் ஃபை பீட்டா கப்பா சொசைட்டியில் தேர்ந்தெடுக்கப்பட்டார் பட்டம் பெற்ற பிறகு, இரண்டு ஆண்டுகள் உடற்கல்வி பயிற்றுவிப்பாளராக இருந்தார், ரோம் (NY) பிரீ அகாதமியில் ஓராண்டு கற்பித்தார்.
# எலிஹூ ரூட்

## சொந்த வாழ்க்கை

1878 ஆம் ஆண்டில் தனது 33 ஆம் வயதில், கிளாரா பிரான்சிஸ் வேல்சை மணந்தார்.அவர் *சயின்டிஃபிக் அமெரிக்கனின்* நிர்வாக ஆசிரியரான சேலம் வேல்ஸின் மகள் *.* இந்தத் தம்பதியினருக்கு மூன்று குழந்தைகள் இருந்தனர். இதில் மூத்தவரான எடித் யுலிஸஸ் எஸ். கிராண்ட் III என்பவரை மணந்தார். எலிஹு ஒரு வழக்கறிஞர் ஆவார். எட்வர்ட் வேல்ஸ் ரூட் ஆமில்டன் கல்லூரியில் கலை பேராசிரியராகப் பணியாற்றினார்.  
ரூட் நியூயார்க்கின் ஐரோப்பிய ஒன்றியக் கூட்டமைப்புக் கழகத்தின் உறுப்பினராக இருந்தார். மேலும், 1898-99 ஆம் ஆண்டுகளுக்கு இடையிலும் மீண்டும் 1915-16 ஆம் ஆண்டுகளிலும் இரண்டு முறை அதன் தலைவராகவும் பணியாற்றினார். 1904-1905 வரை நியூயார்க் நகர வழக்குரைஞர் சங்கத் தலைவராகவும் பணியாற்றினார்.
# எலிஹூ ரூட்

## இறப்பு, மரபு

ரூட் 1937 ஆம் ஆண்டில் நியூயார்க் நகரில் இறந்தார். இவரது மகன், எலிஹூ ரூட் *ஜூனியர் ஹாமில்டன்* கல்லூரியில் பட்டம் பெற்றார். அலிடா ஸ்ட்ரைக்கர் என்பவரைத் திருமணம் செய்தார். அவரது தந்தை எம். வூல்ஸி ஸ்ட்ரைக்கர் ஹாமில்டன் கல்லூரியின் தலைவராக இருந்தார். ரூட் 1928 ஆம் ஆண்டில் இறந்த அவரது மனைவி கிளாராவிற்கு அருகே ஹாமில்டன் கல்லூரிக் கல்லறையில் அடக்கம் செய்யப்பட்டார்.  
1893 ஆம் ஆண்டில் கிளின்டனில் வாங்கிய வீட்டினை 1972 ஆம் ஆண்டில் தேசிய வரலாற்று அடையாளமாக அறிவிக்கப்பட்டது .
# எலிஹூ ரூட்

## விருதுகள் மற்றும் கவுரவங்கள்

- நியூயார்க்கில் இருந்து ஒரு அமெரிக்கப் பல்கலைக்கழக ஆட்சிப்பேரவை உறுப்பினராக 1909-1915 ஆம் ஆண்டுகளுக்கு இடையில் மாநிலச் சட்டமன்றத்தால் தேர்ந்தெடுக்கப்பட்டார்.
- 1912 ஆம் ஆண்டில் அமைதிக்கான நோபல் பரிசு பெற்றார்.
# ஆல்பிரட் ஜி. கில்மன்

**ஆல்ஃபிரட் குட்மேன் கில்மேன்** (Alfred Goodman Gilman ஜூலை 1, 1941 - டிசம்பர் 23, 2015) ஓர் அமெரிக்க மருந்தியல் நிபுணரும், உயிர் வேதியியலாளரும் ஆவார் . இவரும் மார்ட்டின் ரோட்பலும் 1994 ஆம் ஆண்டு உடலியல் அல்லது மருத்துவத்துக்கான நோபல் பரிசை " ஜி-புரதங்களைக் கண்டுபிடித்ததற்காகவும், உயிரணுக்களில் சமிக்ஞை கடத்தலில் இந்தப் புரதங்களின் பங்கிற்காகவும்" இணைந்து பெற்றனர்.  
இவர், ஆல்ஃபிரட் கில்மானின் மகன் ஆவார்*. குட்மேன் & கில்மானின் தி பார்மகாலஜிகல் பேஸிஸ் ஆஃப் தெரபியூடிக்ஸ்* எனும் நூலினை லூயிஸ் எஸ். குட்மேனுடன் இணைந்து எழுதியுள்ளார். யேல் பல்கலைக்கழகத்தில் உயிர் வேதியியலில் பட்டம் பெற்றார். 1962ஆம் ஆண்டில் பட்டம் பெற்ற பிறகு, இவர் ஆலன் கோனியுடன் *பரோஸ் வெல்கம் & கம்பெனியில்* பணிபுரிந்தார். ஏர்ல் வில்பர் சதர்லேண்ட், ஜூனியரால் அறிவுறுத்தப்பட்ட இவர், முனைவர் படிப்புக்காக *கேஸ் வெஸ்டர்ன் ரிசர்வ் யுனிவர்சிட்டி ஸ்கூல் ஆஃப் மெடிசினில்* சேர்ந்தார். 1969இல் பட்டம் பெற்றார். 1969 மற்றும் 1971க்கு இடையில் மார்ஷல் நிரன்பெர்க்குடன் இணைந்து பணியாற்ற தேசிய நல கழகத்திற்குச் சென்றார்.  
கில்மேன் 1971ஆம் ஆண்டில் வர்ஜீனியா பல்கலைக்கழக மருத்துவப் பள்ளியில் மருந்தியல் உதவிப் பேராசிரியராகவும், 1977இல் நிரந்தரப் பேராசிரியராகவும் ஆனார். 1981 முதல் டல்லாஸில் உள்ள டெக்சாஸ் பல்கலைக்கழக தென்மேற்கு மருத்துவ மையத்தில் மருந்தியல் துறைக்குத் தலைமைப் பேராசிரியராக இருந்தார். 2009-இல் ஓய்வு பெற்ற பின்னர் , டெக்சாஸின் புற்றுநோய் தடுப்பு மற்றும் ஆராய்ச்சி நிறுவனத்தின் தலைமை அறிவியல் அதிகாரியாக நியமிக்கப்பட்டார். 2012ஆம் ஆண்டில் இந்தப் பொறுப்பினைத் துறந்தார். 2005ஆம் ஆண்டு முதல், எலி லில்லி அண்ட் நிறுவனத்தின் இயக்குநராகவும் இருந்தார்.  
இவரது படைப்புகளுக்காக, 1984ஆம் ஆண்டில் கனடாவின் கெய்ட்னர் அறக்கட்டளை விருது, அடிப்படை மருத்துவ ஆராய்ச்சிக்கான ஆல்பர்ட் லாஸ்கர் விருது மற்றும் 1989ஆம் ஆண்டில்லூயிசா கிராஸ்ன் ஹார்விட்ஸ் பரிசு, மேலும் இதே ஆண்டில் நோபல் பரிசினைப் பெற்றார். இவர் தேசிய அறிவியல் அகாதமி, அமெரிக்க கலை மற்றும் அறிவியல் அகாதமியின் உறுப்பினராகவும், புற்றுநோய் ஆராய்ச்சி அகாதமிக்கான அமெரிக்கச் சங்கத்தின் உறுப்பினராகவும், 2013 முதல் (அல்லது அதற்கு முன்னர்), அறிவியல் கல்விக்கான தேசிய மையத்தின் ஆலோசனைக் குழுவின் உறுப்பினராகவும் தேர்ந்தெடுக்கப்பட்டார்.
# ஆல்பிரட் ஜி. கில்மன்

## தொடக்க கால வாழ்க்கை

கில்மான் கனெக்டிகட்டின் நியூ ஹேவனில் பிறந்தார். இவரது பெற்றோர் மாபெல் (ஷ்மிட்) - ஆல்ஃபிரட் கில்மேன் ஆவர். இவருக்கு ஜோனா கில்மேன் எனும் ஒரு மூத்த சகோதரி இருந்தார். இவர் நியூயார்க்கில் உள்ள வெள்ளை சமவெளியில் (ஒயிட் பிளைனில் ) வளர்ந்தார். இவரது தந்தை கொலம்பியா பல்கலைக்கழகம் மற்றும் ஆல்பர்ட் ஐன்ஸ்டீன் மருத்துவக் கல்லூரியில் பணியாற்றினார் .
# ஆல்பிரட் ஜி. கில்மன்

## இறப்பு

டெக்சாஸின் டல்லாஸில் 2015 டிசம்பர் 23 அன்று தனது 74 வயதில் நீண்ட காலம் பாதிக்கப்பட்ட கணைய புற்றுநோயினால் கில்மான் இறந்தார். இவருக்கு ஆமி அரியாக்னோ எனும் மனைவியும், அன்னே சின்கோவெக், டல்லாஸ், மற்றும் ஆஸ்டினின் எட்வர்ட் கில்மேன் ஆகிய குழந்தைகள் இருந்தனர்.
# ரால்ப் பன்ச்

**ரால்ப் ஜான்சன் பன்ச்** ( Ralph Johnson Bunche ஆகஸ்ட் 7, 1904 - டிசம்பர் 9, 1971) ஓர் அமெரிக்க அரசறிவியலாளர், கல்வியாளர், இராஜதந்திரி ஆவார். இவர் 1940-ஆம் ஆண்டுகளின் பிற்பகுதியில் இசுரேலில் மத்தியஸ்தம் செய்ததற்காக அமைதிக்கான நோபல் பரிசைப் பெற்றார். இதற்காகக் பெருமைப்படுத்தப்பட்ட முதல் ஆப்பிரிக்க அமெரிக்கர் இவர் ஆவார். ஐக்கிய நாடுகள் சபையின் உருவாக்கம் மற்றும் நிர்வாகத்தில் ஈடுபட்டார், ஐ.நா. நிதியுதவி செய்த பல அமைதி காக்கும் நடவடிக்கைகளில் முக்கியப் பங்கு வகித்துள்ளார். 1963 ஆம் ஆண்டில், குடியரசுத் தலைவர் ஜான் எஃப் கென்னடியால் இவருக்கு குடியரசுத் தலைவர் விருது வழங்கப்பட்டது.
# ரால்ப் பன்ச்

## பரம்பரை

பன்ச் 1904 இல் மிச்சிகனில் உள்ள டெட்ராய்டில் பிறந்தார். நகரத்தின் இரண்டாவது பாப்டிஸ்ட் தேவாலயத்தில் திருமுழுக்குப் பெற்றார். இவரது தந்தை பிரெட் பன்ச் முடிதிருத்தும் தொழிலாளர் ஆவார். இவரது தாயார் ஆலிவ் ஆக்னஸ் (நீ ஜான்சன்) ஒரு இசைக்கலைஞர் ஆவார்.  
இவரது தாய், மாமாவின் உடல்நலன் காரணமாக, ரால்ப் தனது தாய்வழி பாட்டி லூசி டெய்லர் ஜான்சனுடன் 1915 இல் நியூ மெக்சிகோவின் அல்புகெர்க்கிக்குக் குடிபெயர்ந்தார். இவரது தாயார் 1917 ஆம் ஆண்டில் இறந்தார். இவரது மாமா மூன்று மாதங்களுக்குப் பிறகு தற்கொலை செய்து கொண்டார் . ஃப்ரெட் பன்ச் பின்னர் இரண்டாவது திருமனம் செய்து கொண்டார்.  
பன்ச் கல்வியில் ஒரு சிறந்த மாணவராகத் திகழ்ந்தார். ஜெபர்சன் உயர்நிலைப் பள்ளியில் பயின்ற போது ஒரு பட்டிமன்றப் பேச்சாளராக இருந்தார். இவர் கலிபோர்னியா பல்கலைக்கழகத்தில், லாஸ் ஏஞ்சல்ஸில் ( யு.சி.எல்.ஏ ) பயின்றார், மேலும் 1927 ஆம் ஆண்டில் தனது வகுப்பின் *வாலிடெக்டோரியனாக சுமா கம் லாட்* மற்றும் ஃபை பீட்டா கப்பா பட்டம் பெற்றார். ஆர்வர்டு பல்கலைக்கழகத்தில் பட்டதாரி உதவித் தொகையுடன் அரசியல் அறிவியலில் முனைவர் பட்டம் பெற்றார்.  
இரண்டு தசாப்தங்களுக்கும் மேலாக (1928-1950), ஹோவர்ட் பல்கலைக்கழகத்தில் அரசியல் அறிவியல் துறையின் தலைவராகப் பன்ச் பணியாற்றினார் ஆர்வர்டு பல்கலைக்கழகத்தின் (1960-1965) தான் பயின்ற கல்விசாலையின் மேற்பார்வையாளர் குழுவின் உறுப்பினராகவும், சர்வதேச கல்வி நிறுவனத்தின் குழுவின் உறுப்பினராகவும், ஓபர்லின் கல்லூரி, லிங்கன் பல்கலைக்கழகம் மற்றும் நியூ லிங்கன் ஆகியவற்றின் அறங்காவலராகவும் பணியாற்றினார். .
# ரால்ப் பன்ச்

## மரியாதைகள்

இவர் 1940 ஆம் ஆண்டுகளின் பிற்பகுதியில் இசுரேலில் மத்தியஸ்தம் செய்ததற்காக அமைதிக்கான நோபல் பரிசைப் பெற்றார். இதற்காகப் பெருமைப்படுத்தப்பட்ட முதல் ஆப்பிரிக்க அமெரிக்கர் இவர் ஆவார்.
# ரோட் மார்ஷ்

**ரோட்னி வில்லியம் மார்ஷ்** (*Rodney William Marsh*; 4 நவம்பர் 1947 – 4 மார்ச் 2022) ஆத்திரேலிய முன்னாள் தொழில்முறைத் துடுப்பாட்ட வீரர் ஆவார். இவர் ஆஸ்திரேலிய தேசிய துடுப்பாட்ட அணிக்கு இலக்குக் கவனிப்பாளராக விளையாடினார்.  
மார்ஷ் 1970-71 முதல் 1983-84 ஆம் ஆண்டு வரை இவர் 96 தேர்வுத் துடுப்பாட்டப் போட்டிகளில் 3,633 ஓட்டங்களை எடுத்துள்ளார். இதில் அதிகபட்சமாக ஒரு போட்டியில் 132 ஓட்டங்களை எடுத்துள்ளார். இவர் 355 மட்டையாளர்களை இலக்குக் கவனிப்பாளராக இருந்து வீழ்த்தி உலக சாதனை படைத்தார், மேலும் மேற்கு ஆஸ்திரேலியத் துடுப்பாட்ட அணியின் வீரர் டென்னிஸ் லில்லி உடன் இணைந்து 95 தேர்வுத் துடுப்பாட்ட மட்டையாளர்களையும் வீழ்த்தியுள்ளார். இந்த இணை ஒரே தேர்வுத் துடுப்பாட்டத் தொடரில் அறிமுகமாகினர். பின்னர் ஒரே போட்டியில் துடுப்பாட்ட வாழ்க்கையில் இருந்து ஓய்வு பெற்றனர்.  
2009 ஆம் ஆண்டில், மார்ஷ் பன்னாட்டுத் துடுப்பாட்ட அவையின் புகழவையில் (*hall of fame*) சேர்க்கப்பட்டார் .
# ரோட் மார்ஷ்

## ஆரம்ப ஆண்டுகளில்

மார்ஷ் தனது அண்ணன் கிரஹாமுடன் தனது வீட்டின் பின்புறத்தில் துடுப்பாட்டம் விளையாடினார். இவர் ஒரு தொழில்முறை குழிப்பந்தாட்ட வீரராகி, ஐரோப்பிய சுற்றுப்பயணத்தில் பதினொரு முறை வென்றார். இரு சகோதரர்களும் பள்ளி அளவிலான துடுப்பாட்டப் போட்டிகளில் WA அணியினை பிரதிநிதித்துவப்படுத்தினர். மார்ஷ் தனது 16 ஆம் வயதில் அர்மடேல் அணிக்காக தனது முதல் போட்டியில் விளையாடினார். பதின்மூன்று வயதில் இவர் மாநில பள்ளி மாணவர்களின் அணியின் தலைவராக இருந்தார், மேலும் வெஸ்ட் பெர்த் மாவட்ட சங்கத்தில் சேர்ந்தார்.  
வெஸ்ட் பெர்த்தின் முதல் லெவன் அணி சார்பக இவர் அறிமுகமானபோது, இவர் ஒரு துணை மட்டையாளராக இருந்தார். ஏனெனில் WA இலக்குக் கவனிப்பாளர் கோர்டன் பெக்கரும் அணியினை பிரதிநிதித்துவப்படுத்தினார். பின்னர் மார்ஷ் மேற்கு ஆத்திரேலிய பல்கலைக்கழக சங்கத்தில் சேர்ந்தார். 1968 ஆம் ஆண்டில் மேற்கிந்தியத் தீவுகள் துடுப்பாட்ட அணிகு எதிராக முதல் தரத் துடுப்பாட்டப் போட்டியில் இவர் அறிமுகமானார். தனது முதல் போட்டியில், 0 மற்றும் 104 ஓட்டங்கள் எடுத்தார்.  
மார்ஷ் அக்டோபர் 2001 முதல் செப்டம்பர் 2005 வரை இங்கிலாந்து மற்றும் வேல்ஸ் துடுப்பாட்ட வாரியத்தின் (ஈசிபி) தேசிய அகாடதயின் இயக்குநராக இருந்தார்.இந்த சமயத்தில் இங்கிலாந்துத் துடுப்பாட்ட அணி வலிமையான அணியாக இருந்தது.2005 ஆம் ஆண்டில், இவர்கள் 16 ஆண்டுகளுக்குப் பிறகு ஆஷஸ் தொடரினை வென்றனர்.  
ஜான் இன்வெராரிட்டிக்கு பதிலாக, மே 2, 2014 அன்று ஆத்திரேலியத் துடுப்பாட்டத் தேர்வாளர்களின் தலைவராக மார்ஷ் நியமிக்கப்பட்டார்.
# ரோட் மார்ஷ்

## மரியாதைகள்

மார்ஷ் 1981 ஆம் ஆண்டில் பிரித்தானிய பேரரசின் ஆணைக்குழுவின் உறுப்பினராக நியமிக்கப்பட்டு 1985 ஆம் ஆண்டில் ஸ்போர்ட் ஆஸ்திரேலியா ஹால் ஆஃப் ஃபேமில் சேர்க்கப்பட்டார் . 2000 ஆம் ஆண்டில் ஆஸ்திரேலிய விளையாட்டு பதக்கத்தையும் 2001 இல் ஒரு நூற்றாண்டு வீரருக்கான பதக்கத்தையும் பெற்றார்.  
2005 ஆம் ஆண்டில், இவர் பன்னாட்டுத் துடுப்பாட்ட அவையின் புகழவையில் சேர்க்கப்பட்டார்.
# ரோட் மார்ஷ்

## மறைவு

ரொட் மார்சுக்கு 2022 பெப்ரவரி 24 இல் மாரடைப்பு ஏற்பட்டது. எட்டு நாட்களின் பின்னர், 2022 மார்ச் 4 இல், தெற்கு ஆஸ்திரேலியா, அடிலெயிட் நகரில் தனது 74-வது அகவையில் காலமானார்.
# தாமஸ் ஹண்ட் மோர்கன்

**தாமஸ் ஹன்ட் மோர்கன்** (*Thomas Hunt Morgan*, செப்டம்பர் 25, 1866 - டிசம்பர் 4, 1945) ஓர் அமெரிக்கப் பரிணாம உயிரியல், மரபியலர், முளையவியலாளர், அறிவியல் எழுத்தாளரான இவர் 1933 ஆம் ஆண்டில் உடலியங்கியல் அல்லது மருத்துவத்திற்கான நோபல் பரிசு பெற்றார்.  
மோர்கன் தனது 1890 ஆம் ஆண்டில் விலங்கியல் துறையில் ஜான்ஸ் ஹாப்கின்ஸ் பல்கலைக்கழகத்தில் முனைவர் பட்டத்தினைப் பெற்றார்.1900 ஆம் ஆண்டில் மெண்டலின் விதிகள் கண்டுபிடிக்கப்பட்டதைத் தொடர்ந்து, மோர்கன் பழ ஈக்களின் *டிரோசோபிலா மெலனோகாஸ்டரின்* மரபணு பண்புகளை ஆய்வு செய்யத் தொடங்கினார். கொலம்பியா பல்கலைக்கழகத்தில், மோர்கன் மரபணுக்கள் நிறப்புரிகளில் கொண்டு செல்லப்படுகின்றன என்பதை நிரூபித்தார்.  
மோர்கன் தனது வாழ்க்கையில் 22 நூல்களையும் 370 அறிவியல் ஆவணங்களையும் எழுதினார். கலிஃபோர்னியா தொழில் நுட்பக் கழகத்தில் இவர் நிறுவிய உயிரியல் பிரிவுகளில் பயின்ற ஏழு மாணவர்கள் நோபல் பரிசு வென்றுள்ளனர்..
# தாமஸ் ஹண்ட் மோர்கன்

## ஆரம்பகால வாழ்க்கை மற்றும் கல்வி

கென்டக்கியின் லெக்சிங்டனில் சார்ல்டன் ஹன்ட் மோர்கன் மற்றும் எலன் கீ ஹோவர்ட் மோர்கன் ஆகியோருக்கு மகனாகப் பிறந்தார். இவரது தாத்தா ஜான் வெஸ்லி ஹன்ட் மில்லியனராக இருந்தார்.  
தனது 16 ஆம் வயதில் மோர்கன் கென்டக்கி மாநிலக் கல்லூரியில் (இப்போது கென்டக்கி பல்கலைக்கழகம் ) பயின்றார். இவர் அறிவியலில் கவனம் செலுத்தினார், குறிப்பாக இயற்கை வரலாற்றில் அதீத ஆர்வம் கொண்டவராக இருந்தார்.ஐக்கிய அமெரிக்க நில அளவாய்வுத் துறையுடன் கோடைகாலத்தில் பணிபுரிந்தார், 1886-ஆம் ஆண்டில் இளங்கலைப் பட்டம் பெற்றார். மோர்கன் ஜான்ஸ் ஹாப்கின்ஸ் பல்கலைக்கழகத்தில் விலங்கியல் துறையில் சேர்ந்தார். மோர்கன் 1888 ஆம் ஆண்டில் கென்டக்கி மாநிலக் கல்லூரியில் அறிவியல் முதுகலைப் பட்டம் பெற தகுதி பெற்றார்.